laion/Wikipedia-Exotic huggingface dataset:
מוחמד סימקאן

מוחמד סימקאן (בצרפתית: Mohamed Simakan; נולד ב-3 במאי 2000 במרסיי שבצרפת) הוא כדורגלן צרפתי המשחק בעמדת הבלם בקבוצת א-נסר מהליגת העל הסעודית. סימקאן גדל במחלקות הנוער של מספר מועדונים, ביניהם אולימפיק מרסיי, ובשנת 2017 הגיע למחלקת הנוער של שטרסבורג מליגת העל הצרפתית. הוא החל לשחק בשטרסבורג ב', קבוצת המילואים של המועדון, בה ערך 24 הופעות ליגה והבקיע שער אחד. ב-16 במאי 2018 חתם סימקאן על החוזה המקצועני הראשון שלו במועדון. ב-25 ביולי 2019 הוא ערך את הופעת הבכורה שלו בקבוצה הראשונה של המועדון, בניצחון 1–3 על מכבי חיפה במסגרת הסיבוב השני של מוקדמות הליגה האירופית לעונת עונת 2019/2020 בליגה האירופית. ב-18 באוגוסט ערך הופעת הבכורה שלו בליגת העל הצרפתית, בתיקו 0-0 מול סטאד ריימס במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך 19 הופעות ליגה. ב-13 בדצמבר 2020 הבקיע את שערו היחיד בקבוצה, בתיקו 2-2 מול מץ במסגרת המחזור ה-14 בליגה לעונת 2020/2021. גם בעונה זו ערך סימקאן 19 הופעות ליגה. ב-22 במרץ 2021 חתם על חוזה לחמש עונות בר.ב. לייפציג מהבונדסליגה, שהחל בקיץ 2021. ב-15 באוגוסט הוא ערך את הופעת הבכורה שלו במועדון, בהפסד 0–1 למיינץ 05 במסגרת המחזור הראשון לעונת עונת 2021/2022 בבונדסליגה. סימקאן שיחק שלוש עונות מלאות בלייפציג, בשלושתן הוא היה שחקן הרכב וסיים עם קבוצתו בצמרת הטבלה. סימקאן אף זכה פעמיים בגביע הגרמני עם לייפציג, כשבעונת 2021/22 ניצחה הקבוצה את פרייבורג בבעיטות הכרעה, כשסימקאן משחק 113 דקות באותו גמר. בעונת 2022/23 סימקאן לא שיחק בגמר בו ניצחה לייפציג 2-0 את איינטרכט פרנקפורט, אך ישב על הספסל. בקיץ 2023 זכה סימקאן עם לייפציג בסופר קאפ הגרמני, לאחר ניצחון 3-0 על באיירן מינכן, במשחק בו שיחק 90 דקוות. את עונת 2024/25 פתח סימקאן בר.ב. לייפציג וערך בשורותיה הופעת ליגה אחת, אך בספטמבר 2024 הצטרף לא-נסר מליגת העל הסעודית. סימקאן שיחק בנבחרות צרפת הצעירות, ולזכותו שבע הופעות במדי נבחרת צרפת בכדורגל עד גיל 21. שטרסבורג גביע הליגה הצרפתית: 2018/2019 ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 מדיה וקבצים בנושא מוחמד סימקאן בוויקישיתוף מוחמד סימקאן, באתר Transfermarkt מוחמד סימקאן, באתר Soccerway מוחמד סימקאן, באתר BDFutbol מוחמד סימקאן, באתר WorldFootball.net מוחמד סימקאן, באתר FootballDatabase.eu מוחמד סימקאן, באתר ESPN PREMIER CONTRAT PRO POUR MOHAMED SIMAKAN באתר הרשמי של שטרסבורג, 16 במאי 2018 (בצרפתית)
טיילר אדמס

טיילר שאן אדמס (באנגלית: Tyler Shaan Adams; נולד ב-14 בפברואר 1999 בוופינגר שבמדינת ניו יורק, ארצות הברית) הוא כדורגלן אמריקאי, המשחק בעמדת הקשר בקבוצת בורנמות' ובנבחרת ארצות הברית בה הוא משמש גם כקפטן. אדמס גדל במחלקת הנוער של ניו יורק רד בולס מה-MLS. ב-13 באפריל 2016 הוא ערך את הופעת הבכורה שלו בקבוצה הבוגרת של המועדון, בהפסד 0–2 לסן חוזה ארת'קווייקס במסגרת הליגה. זו הייתה הופעתו היחידה בעונת 2016. בשתי העונות הבאות הפך אדמס לשחקן הרכב במועדון, וערך 58 הופעות ליגה, בהן הבקיע שני שערים. בחודש ינואר 2019 חתם אדמס בר.ב. לייפציג מהבונדסליגה והתאחד עם מאמנו לשעבר בניו יורק רד בולס, ג'סי מארש. ב-27 בינואר 2019 ערך אדמס את הופעת הבכורה שלו במועדון, בניצחון 0–4 על פורטונה דיסלדורף במסגרת המחזור ה-19 בליגה לעונת 2018/2019. בחצי העונה הראשונה שלו במועדון ערך אדמס 10 הופעות ליגה, ובעונתו השנייה הוסיף 14 הופעות ליגה. ב-13 באוגוסט 2020 הבקיע אדמס את שער הבכורה שלו במועדון, שער הניצחון 1–2 על אתלטיקו מדריד במסגרת רבע גמר ליגת האלופות לעונת 2019/2020. ב-23 בינואר 2021 הבקיע אדמס את שער הבכורה שלו בבונדסליגה, בהפסד 2–3 למיינץ 05 במסגרת המחזור ה-18 בליגה לעונת עונת 2020/2021 בבונדסליגה. זה היה שערו היחיד בעונה זו, בה ערך 27 הופעות ליגה. ב-6 ביולי 2022 הצטרף אדמס ללידס יונייטד לאחר שחתם על חוזה לחמש שנים. את הופעת הבכורה שלו בלידס יונייטד ערך אדמס ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-19 באוגוסט 2023, לאחר שבסיום עונת 2022/2023 נשרה לידס לצ'מפיונשיפ, הפעילה בורנמות' את סעיף השחרור של אדמס על סך 20 מיליון פאונד, והוא חתם בשורותיה על חוזה לחמש שנים. ב-14 בנובמבר 2017 ערך אדמס את הופעת הבכורה שלו בנבחרת ארצות הברית, בתיקו 1-1 נגד נבחרת פורטוגל במשחק ידידות. ב-12 בספטמבר 2018 הבקיע אדמס את שער הבכורה שלו בנבחרת, השער היחיד בניצחון 0–1 על נבחרת מקסיקו במשחק ידידות. נכלל בסגל נבחרת ארצות הברית לטורניר מונדיאל 2022. ר.ב. לייפציג גביע גרמני: 2021/2022 נבחרת ארצות הברית ליגת האומות של CONCACAF (1): 2019/2020 מדיה וקבצים בנושא טיילר אדמס בוויקישיתוף טיילר אדמס, ברשת החברתית אקס (טוויטר) טיילר אדמס, ברשת החברתית אינסטגרם טיילר אדמס, באתר Transfermarkt טיילר אדמס, באתר Soccerway טיילר אדמס, באתר BDFutbol טיילר אדמס, באתר WorldFootball.net טיילר אדמס, באתר National Football Teams טיילר אדמס, באתר FootballDatabase.eu RasenBallsport Leipzig - Neuzugang-Tyler-Adams באתר הרשמי של ר.ב. לייפציג (בגרמנית) Leeds United 2 Wolverhampton Wanderers 1, BBC Sport. 6 August 2022 Tyler Adams Joins AFC Bournemouth, AFC Bournemouth, 19 August 2023 Bournemouth sign US captain Tyler Adams from Leeds in £20m deal, The Guardian, 20 August 2023 Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
ז'ורז' מיקוטאדזה

ז'ורז' מִיקוֹטַאדְזֶה (בגאורגית: გიორგი მიქაუტაძე; נולד ב-31 באוקטובר 2000 בליון שבצרפת) הוא כדורגלן גאורגי-צרפתי המשחק בעמדת החלוץ בקבוצת אולימפיק ליון מליגת העל הצרפתית ובנבחרת גאורגיה, מלך השערים של יורו 2024. מיקוטאדזה גדל במחלקות הנוער של אולימפיק ליון ושל מץ מליגת העל הצרפתית. ב-7 בדצמבר 2019 הוא ערך את הופעת הבכורה שלו במועדון, כשנכנס כמחליף בהפסד 4-1 לניס במסגרת המחזור ה-17 בליגה לעונת 2019/2020. זו הייתה הופעתו היחידה בעונה זו. ב-15 ביוני 2020 הושאל מיקוטאדזה לסרינג מליגת המשנה הבלגית למשך עונה. בהופעת הבכורה שלו במועדון הוא כבש ארבעה שערים, ולאחר תשעה משחקים עמד מאזנו על 15 שערים. הוא סיים את העונה עם 19 שערי ליגה שהבקיע ב-21 הופעות, כמלך השערים של הליגה. בתום העונה עלתה קבוצתו לליגת העל הבלגית. בתום עונת 2019/2020 חזר מיקוטאדזה למץ, אך לאחר הופעת ליגה נוספת במדי המועדון הושאל שוב לסרינג. ב-30 באוגוסט 2023 חתם באייאקס לחמש שנים. במדי הקבוצה שותף בתשעה משחקים. ב-4 בינואר 2024 חזר למץ והושאל עד לסוף העונה. ב-25 במרץ 2021 ערך מיקוטאדזה את הופעת הבכורה שלו בנבחרת גאורגיה, בהפסד 1-0 לנבחרת שוודיה במסגרת מוקדמות מונדיאל 2022. ב-2 ביוני הבקיע מיקוטאדזה את שער הבכורה שלו בנבחרת, בניצחון 2-1 על נבחרת רומניה במשחק ידידות. נכלל בסגל נבחרת גאורגיה לטורניר יורו 2024. אישיים שחקן העונה בליג 2: 2022/23 נבחרת העונה בליג 2: 2022/23 יורו 2024-נעל הזהב ז'ורז' מיקוטאדזה, ברשת החברתית אקס (טוויטר) ז'ורז' מיקוטאדזה, ברשת החברתית אינסטגרם ז'ורז' מיקוטאדזה, באתר Transfermarkt ז'ורז' מיקוטאדזה, באתר Soccerway ז'ורז' מיקוטאדזה, באתר BDFutbol ז'ורז' מיקוטאדזה, באתר National Football Teams ז'ורז' מיקוטאדזה, באתר FootballDatabase.eu Metz send 6 players on loan to Belgian 2nd division side & satellite club Seraing באתר Get French Football News, ‏ 15 ביוני 2020 (באנגלית) საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית)
לאנדרו באריירו

לאנדרו באריירו מרטינס (בלוקסמבורגית: Leandro Barreiro; נולד ב-3 בינואר 2000 בארפלדאנג' שבלוקסמבורג) הוא כדורגלן לוקסמבורגי המשחק בעמדת הקשר בקבוצת בנפיקה ליסבון מליגת העל הפורטוגלית ובנבחרת לוקסמבורג. באריירו גדל במחלקות הנוער של ראסינג אף. סי. יוניון לוקסמבורג ושל ארפלדאנג' מלוקסמבורג, ובשנת 2016 הגיע למחלקת הנוער של מיינץ 05 מהבונדסליגה. ב-4 בנובמבר 2018 הוא חתם על החוזה המקצועני הראשון שלו במועדון. ב-8 בדצמבר 2019 הוא ערך את הופעת הבכורה שלו במועדון, בהפסד 1–5 לבאייר לברקוזן במסגרת המחזור ה-21 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 הוא הוסיף 18 הופעות ליגה. בעונת 2020/2021 הפך באריירו לשחקן הרכב בקבוצה וערך 29 הופעות ליגה, רובן בהרכב הפותח. בעונה זו הוא הבקיע את שני שעריו הראשונים במועדון, שערים מכריעים בניצחונות ליגה על ר.ב. לייפציג ועל פ.צ. קלן. בסוף עונת 2023/2024 סיים את החוזה במיינץ 05 וחתם בבנפיקה ליסבון. ב-22 במרץ 2018 ערך באריירו את הופעת הבכורה שלו בנבחרת לוקסמבורג, בניצחון 0–1 על נבחרת מלטה במשחק ידידות. ב-22 במרץ 2019 הוא הבקיע את שער הבכורה שלו בנבחרת, בניצחון 1–2 על נבחרת ליטא במסגרת מוקדמות יורו 2020. מדיה וקבצים בנושא לאנדרו באריירו בוויקישיתוף לאנדרו באריירו, ברשת החברתית אינסטגרם לאנדרו באריירו, באתר Transfermarkt לאנדרו באריירו, באתר Soccerway לאנדרו באריירו, באתר WorldFootball.net לאנדרו באריירו, באתר National Football Teams לאנדרו באריירו, באתר FootballDatabase.eu לאנדרו באריירו, באתר ESPN Der luxemburgische N'Golo Kanté באתר Tageblatt, ‏ 22 בפברואר 2018 LEANDRO BARREIRO MARTINS ERHÄLT PROFIVERTRAG BIS 2022 באתר הרשמי של מיינץ 05, 4 בנובמבר 2018 (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאנדרו באריירו".
השבוע

האם התכוונתם ל... השבוע (כאן חדשות) - מהדורת חדשות מרכזית המשודרת בימי שישי בשעות הערב בערוץ כאן 11. השבוע (חברת החדשות) – מהדורת חדשות ששודרה בימי שישי בין 19:30-20:00 מנובמבר 2017 עד דצמבר 2017 השבוע (חדשות 10) – מהדורת חדשות מרכזית ששודרה בימי שישי בשעות הערב בערוץ 10 בין השנים 2010–2012. השבוע (אתר אינטרנט) – אתר פודקסטים ישראלי
Everytime We Touch (אלבום)

Everytime We Touch (בעברית: בכל פעם שאנו נוגעים) הוא אלבום הבכורה של להקת היורודאנס הגרמנייה קסקדה. האלבום יצא לאור ב-5 במרץ 2007 בבריטניה, על ידי חברות התקליטים זולנד רקורדס ורובינס אנטרטיינמנט. מתוך האלבום יצאו שישה סינגלים, ביניהם הלהיט הבינלאומי "Everytime We Touch", שזכה לביקורות חיוביות מטעם מבקרים המוזיקה, כאשר רובם היללו את צליל הדאנס-פופ שלו ואת הצלחתו המפתיעה בשוק המסחרי האמריקאי. Everytime We Touch זכה להצלחה רבה ודורג כאחד מאלבומי הדאנס/אלקטרוני המצליחים ביותר בארצות הברית בשנת 2007. מידע על האלבום Everytime We Touch באתר MusicBrainz מידע על האלבום Everytime We Touch באתר AllMusic האלבום Everytime We Touch באתר Discogs האלבום Everytime We Touch באתר ספוטיפיי Everytime We Touch, נבדק ב-2021-09-04 Cascada – Everytime We Touch (2005, CD) (באנגלית), נבדק ב-2021-09-04 Top Dance/Electronic Albums - Year-End, Billboard The Irish Charts - All there is to know, www.irishcharts.ie BPI Les certifications, SNEP (ב־)
טונדה קבב

טונדה קבב (באודיה: ଟୁଣ୍ଡେ କବାବ, בהינדי: टुंडे कबाब; באנגלית: Tunde Kabab) היא קציצה מתובלת העשויה מבשר טחון ונחשבת לנפוצה במטבח ההודי אודישני. הקציצה מוכרת גם כקבב גלוטי (Galouti Kebab) והיא מורכבת מבשר תאו טחון, כ-160 תבלינים, יוגורט, זנגביל, שום כתוש, חומץ, זעפרן, מי ורדים וסוכר. טונדה קבב מוזכר לראשונה בשנת 1905 בעיר לאקנאו. סיח קבב שאמי קבב מדיה וקבצים בנושא טונדה קבב בוויקישיתוף מתכון להכנת טונדה קבב, באתר Food52 History of Tunday Kebabs: How a One-Armed Chef Gave India One of its Most Loved Kebabs, NDTV Food (באנגלית) The Sunday Tribune - Spectrum - Lead Article, www.tribuneindia.com Eat Like a Local: The Awadhi Delights of Lucknow, https://www.outlookindia.com/outlooktraveller/ (באנגלית)
סרחיו אריבאס

סרחיו אריבאס קאלבו (בספרדית: Sergio Arribas Calvo; נולד ב-30 בספטמבר 2001 במדריד שבספרד) הוא כדורגלן ספרדי המשחק בעמדת הקשר בקבוצת אלמריה מהלה ליגה. אריבאס גדל במחלקות הנוער של לגנס ושל ריאל מדריד מהלה ליגה. בעונת 2020/2021 החל לשחק בריאל מדריד קסטיליה, קבוצת המילואים של המועדון. ב-20 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 2-0 על חטאפה במסגרת המחזור הראשון בליגה לעונת 2020/2021. ב-9 בדצמבר הוא ערך את הופעת הבכורה שלו בליגת האלופות, בניצחון 0-2 על בורוסיה מנשנגלדבך במסגרת שלב הבתים לעונת עונת 2020/2021 בליגת האלופות. בסך הכל ערך אריבאס בעונתו הראשונה בקבוצה הבוגרת של המועדון שמונה הופעות ליגה, והוסיף שתי הופעות בליגת האלופות. בעונות הבאות לא הצליח להשתלב בקבוצה הבוגרת. וב-9 באוגוסט 2023 חתם על חוזה לשש שנים באלמריה. עשרה ימים לאחר מכן הבקיע את שער הבכורה שלו בלה ליגה, כשכבש בהפסד של אלמריה 3-1 לקבוצותו לשעבר ריאל מדריד. ריאל מדריד לנוער ליגת האלופות לנוער: 2019/20 ריאל מדריד גביע המלך הספרדי: 2022/23 גביע העולם למועדונים: 2022 סרחיו אריבאס, באתר Transfermarkt סרחיו אריבאס, באתר Soccerway סרחיו אריבאס, באתר BDFutbol סרחיו אריבאס, באתר WorldFootball.net סרחיו אריבאס, באתר FootballDatabase.eu Sergio Arribas: Talento, calidad y gol ficha por el Almería procedente del Real Madrid, www.udalmeriasad.com (בספרדית)
Perfect Day (אלבום)

Perfect Day (בעברית: יום מושלם) הוא אלבום האולפן השני של להקת היורודאנס הגרמנייה קסקדה. האלבום יצא לאור ב-3 בדצמבר 2007, על ידי חברת התקליטים זולנד רקורדס. האלבום כולו הופק על ידי שני התקליטנים בלהקה, די ג'יי מניאן ויאן פיפר. בדומה לקודמו, האלבום מורכב מרצועות יורודאנס קצביות; רבות מתוכן הן גרסאות כיסוי. האלבום הזה כלל גרסאות כיסוי של שירים מתחילת שנות האלפיים של סוגות הרוק והקאנטרי, למעט "Because the Night" (שהוקלט במקור על ידי פטי סמית') שיצא ב-1978. הביקורות שהופנו כלפי האלבום היו שליליות; מבקרי המוזיקה לא אהבו את האופי החוזר על עצמו וענו שכל השירים באלבום נשמעים דומים. מידע על האלבום Perfect Day באתר MusicBrainz האלבום Perfect Day באתר Discogs האלבום Perfect Day באתר יוטיוב Perfect Day, נבדק ב-2021-09-04 Perfect Day - Cascada | Songs, Reviews, Credits | AllMusic (באנגלית), נבדק ב-2021-09-04 Nick Levine, Cascada: 'Perfect Day', Digital Spy, ‏2007-12-06 (באנגלית בריטית) entertainment, Cascada - Perfect Day, Entertainment.ie, ‏2007-12-19 The Irish Charts - All there is to know, www.irishcharts.ie BPI
ויליאם יורזיק

ויליאם אלברט יורזיק ג'וניור (באנגלית: .William Albert Yorzyk Jr;‏ 29 במאי 1933 – 2 בספטמבר 2020) היה שחיין אמריקאי, האלוף האולימפי הראשון (מלבורן 1956) ושיאן העולם במשחה ל-200 מטר פרפר. יורזיק החל ללמוד בספרינגפילד קולג' (אנ') במסצ'וסטס בגיל 16. הוא התאמן בהדרכתו של צ'ארלס סילבה. הוא למד רפואה באוניברסיטת טורונטו. הוא שרת כרופא בחיל הרפואה של חיל האוויר של ארצות הברית בדרגת קפטן. במשחקים הפאן-אמריקאיים שנערכו במקסיקו סיטי בשנת 1955 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי בתוצאה של 9:00.0 דקות, לפני ארגנטינה (9:09.0 דקות) וקנדה (9:12.2 דקות) ומדליית ארד במשחה ל-200 מטר פרפר בתוצאה של 2:42.5 דקות, אחרי אאולליו ריוס אלמן (2:39.8 דקות) וולטר אוקמפו (2:40.3 דקות), שניהם ממקסיקו. נוסף לכך, הוא סיים במקום רביעי במשחה ל-400 מטר חופשי בתוצאה של 4:56.9 דקות. בתחרות שנערכה בוינצ'נדון, מסצ'וסטס ב-14 באפריל 1956 קבע במשחה ל-200 מטר פרפר שיא עולם חדש של 2:16.7 דקות, שיפור לשיא בן החודש של ג'ירו נאגאסאוואה מיפן (2:19.3 דקות). באולימפיאדת מלבורן (1956) זכה יורזיק במדליית זהב במשחה ל-200 מטר פרפר בתוצאה של 2:19.3 דקות, לפני טקשי אישימוטו מיפן (2:23.8 דקות) וגאורג טומפק מהונגריה (2:23.9 דקות), בשלב המוקדמות הוא קבע תוצאה של 2:18.6 דקות. בכך היה לשחיין הראשון שזכה במדליית זהב במשחה זה ולשחיין האמריקאי היחיד שזכה במדליית זהב בתחרויות השחייה באולימפיאדה זו. באליפות ארצות הברית (בריכת 25 יארד) שנערכה בשנת 1958 זכה במדליית זהב במשחה ל-220 יארד פרפר. יורזיק נפטר ב-2 בספטמבר 2020 בגיל 87. במהלך הקריירה קבע יורזיק 11 שיאי עולם חדשים. יורזיק זכה ב-4 תוארי אליפות ארצות הברית ברציפות במשחה ל-200 מטר פרפר. בשנת 1971 זכה יורזיק להיכלל בהיכל התהילה הבינלאומי של השחייה. מדיה וקבצים בנושא ויליאם יורזיק בוויקישיתוף התפתחות שיא העולם במשחה ל-200 מטר פרפר (ויקיפדיה בגרמנית) ויליאם יורזיק, באתר הוועד האולימפי הבין-לאומי ויליאם יורזיק, באתר olympedia.org ויליאם יורזיק, באתר היכל התהילה הבינלאומי (באנגלית)
Evacuate the Dancefloor

Evacuate the Dancefloor (בעברית: פנו את רחבת הריקודים) הוא אלבום האולפן השלישי של להקת היורודאנס הגרמנייה קסקדה. האלבום יצא לאור ב-3 ביולי 2009, על ידי חברות התקליטים זולנד רקורדס ו-AATW. האלבום כולו הופק על ידי שני התקליטנים בלהקה, די ג'יי מניאן ויאן פיפר. הקלטות האלבום התקיימו במהלך 2008 עד 2009 בסטודיו פזלמטק וסטודיו יאנו 1. הסוגה המאפיינת את רוב שירי האלבום היא אלקטרופופ וזאת, בשונה משני אלבומיה הראשונים של הלהקה שכללו מוזיקת יורודאנס בעיקר. Evacuate the Dancefloor נחשב לאלבום הקאמבק של הלהקה ושיר הנושא מתוכו, "Evacuate the Dancefloor", זכה להצלחה בינלאומית. הוא הגיע בשיאו למקום הראשון במצעד הסינגלים הבריטי, וה-25 במצעד הבילבורד הוט 100. בארצות הברית נמכר בלמעלה ממיליון עותקים, ובקנדה קיבל את מעמד הפלטינה הכפולה על מכירות של 160,000 עותקים. מידע על האלבום Evacuate the Dancefloor באתר MusicBrainz האלבום Evacuate the Dancefloor באתר Discogs Evacuate The Dancefloor, נבדק ב-2021-09-04 Perfect Day, נבדק ב-2021-09-04 Official Singles Chart Top 100 | Official Charts Company, www.officialcharts.com (באנגלית) Cascada, Billboard Gold & Platinum, RIAA (באנגלית אמריקאית) Gold/Platinum, Music Canada (באנגלית) BPI
מעגל מור

מעגל מור הוא דרך גרפית - חישובית בתורת החוזק להצגה חזותית של מאמצי המתיחה והלחיצה ומאמץ הגזירה בחתך גוף לצד המאמצים הראשיים. השיטה פותחה על ידי קריסטיאן אוטו מוהר בשנת 1882 ונקראת על שמו. מוהר (אוקטובר 1835 עד אוקטובר 1918 ) חי בגרמניה, עבד כמהנדס אזרחי והיה פרופסור למכניקה בפוליטכניון של שטוטגרט ושל דרזדן. מעגל מור מתאים למצב מאמצים מישורי עם מעגל אחד ולמצב מאמצים מרחבי עם שלושה מעגלים. לפעמים מועיל להתבונן במעגל מוהר בהקשר של תאוריות הכשל של חומרים שונים (לפעמים נקראות גם היפותזות החוזק). המאמצים הראשיים כתלות במאמצים בכוונים X, Y וכתלות במאמץ הגזירה: σ 1 = σ x + σ y 2 + ( σ x − σ y 2 ) 2 + τ x y 2 {\displaystyle \sigma _{1}={\frac {\sigma _{x}+\sigma _{y}}{2}}+{\sqrt {({\frac {\sigma _{x}-\sigma _{y}}{2}})^{2}+\tau _{xy}^{2}}}} σ 2 = σ x + σ y 2 − ( σ x − σ y 2 ) 2 + τ x y 2 {\displaystyle \sigma _{2}={\frac {\sigma _{x}+\sigma _{y}}{2}}-{\sqrt {({\frac {\sigma _{x}-\sigma _{y}}{2}})^{2}+\tau _{xy}^{2}}}} מתקיים לפי ההגדרה:   σ 2 {\displaystyle \ \sigma _{2}} <   σ 1 {\displaystyle \ \sigma _{1}} מאמץ הגזירה המרבי מבוטא על ידי המאמצים הראשיים:   τ m a x = σ 1 − σ 2 2 = ( σ x − σ y 2 ) 2 + τ x y 2 {\displaystyle \ \tau _{max}={\frac {\sigma _{1}-\sigma _{2}}{2}}={\sqrt {({\frac {\sigma _{x}-\sigma _{y}}{2}})^{2}+\tau _{xy}^{2}}}} הזווית של המאמצים הראשיים ביחס לציר X, tan ⁡ ( 2 θ ) = 2 τ x y σ x − σ y {\displaystyle \tan(2\theta )={\frac {2\tau _{xy}}{\sigma _{x}-\sigma _{y}}}} מרכז המעגל σ x + σ y 2 {\displaystyle {\frac {\sigma _{x}+\sigma _{y}}{2}}} על ציר המאמצים האופקי   σ {\displaystyle \ \sigma } . מסמנים את   σ x {\displaystyle \ \sigma _{x}} ואת   σ y {\displaystyle \ \sigma _{y}} על ציר המאמצים האופקי. מסמנים את מאמץ הגזירה   τ {\displaystyle \ \tau } בניצב למאמצים   σ x {\displaystyle \ \sigma _{x}} ו   σ y {\displaystyle \ \sigma _{y}} בכיוון הציר האנכי   τ {\displaystyle \ \tau } . משרטטים את המעגל. מצב המאמצים המרחבי מוצג על ידי שלושה מעגלים לפי שלושת המאמצים הראשיים ומתקיים:   σ 3 {\displaystyle \ \sigma _{3}} <   σ 2 {\displaystyle \ \sigma _{2}} <   σ 1 {\displaystyle \ \sigma _{1}} Timoshenko S.P, Strength of Materials, 3rd edition, Krieger Publishing Company, 1976. ISBN 0-88275-420-3 Sybil P. Parker Editor in Chieh. McGraw-Hill Encyclopedia of Engineering, McGraw Hill Book Company 1983, ISBN 0-0704-5486-8 S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970. Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1-56032-686-7 מדיה וקבצים בנושא מעגל מור בוויקישיתוף הצגת מעגל מור במצב מאמצים מישורי הצגת מעגל מור למצב מאמצים מישורי ולמצב מאמצים מרחבי מעגל מור - הסבר
ז'וזפ מרטינס

ז'וזפ מרטינס ריירה (בספרדית: Josep Martínez Riera; נולד ב-27 במאי 1998 באלזירה שבספרד) הוא כדורגלן ספרדי המשחק בעמדת השוער בקבוצת גנואה ובנבחרת ספרד. מרטינס הגיע למחלקת הנוער של ברצלונה בשנת 2015. הוא ישב על ספסל ברצלונה אתלטיק, קבוצת המילואים של המועדון במהלך מספר משחקים, אך לא זכה לדקות משחק. ב-19 ביולי 2017 חתם מרטינס בלאס פאלמאס, והחל לשחק בקבוצת המילואים של המועדון. הוא ערך 55 הופעות ליגה במדי קבוצת המילואים של המועדון, ולאחר מכן עלה לקבוצה הראשונה של המועדון, שמשחקת בליגה הספרדית השנייה, בה ערך 28 הופעות ליגה. ב-22 בינואר 2020 חתם מרטינס על חוזה לשלוש עונות וחצי בר.ב. לייפציג מהבונדסליגה, שיתחיל ב-1 ביולי. בעונתו הראשונה במועדון שימש כשוער מחליף, וערך הופעת ליגה אחת בלבד, בהפסד 2-1 לאוניון ברלין במסגרת המחזור ה-34 והאחרון לעונת 2020/2021. ב-29 ביוני 2022 הושאל לגנואה. מרטינס היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021. הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 4-0 על נבחרת ליטא במשחק ידידות. ר.ב. לייפציג גביע גרמני: 2021/2022 ז'וזפ מרטינס, באתר Transfermarkt ז'וזפ מרטינס, באתר Soccerway ז'וזפ מרטינס, באתר BDFutbol ז'וזפ מרטינס, באתר WorldFootball.net ז'וזפ מרטינס, באתר National Football Teams ז'וזפ מרטינס, באתר FootballDatabase.eu ז'וזפ מרטינס, באתר ESPN Josep Martínez, portero del Alzira, fichaje "tapado" para el Juvenil B del Barça באתר Fútbol Base Català, ‏ 14 במאי 2015 (בספרדית) Josep Martínez transferred to RB Leipzig באתר הרשמי של לאס פאלמאס, 22 בינואר 2020 (באנגלית)
אנטוניו בלנקו

אנטוניו בלנקו קונדה (בספרדית: Antonio Blanco Conde; נולד ב-23 ביולי 2000 במונטלבאן דה קורדובה שבספרד) הוא כדורגלן ספרדי המשחק בעמדת הקשר האחורי בקבוצת דפורטיבו אלאבס מהלה ליגה. בלנקו הגיע למחלקת הנוער של ריאל מדריד מהלה ליגה בשנת 2013, והחל לשחק בריאל מדריד קסטיליה, קבוצת המילואים של המועדון, בשנת 2018. ב-21 באפריל 2021 הוא ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 לעונת 2020/2021. בסך הכל ערך בלנקו ארבע הופעות ליגה בעונה זו. ב-18 באוגוסט 2022 הושאל לקדיס. בלנקו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021. הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות. אנטוניו בלנקו, באתר Transfermarkt אנטוניו בלנקו, באתר Soccerway אנטוניו בלנקו, באתר BDFutbol אנטוניו בלנקו, באתר WorldFootball.net אנטוניו בלנקו, באתר National Football Teams אנטוניו בלנקו, באתר FootballDatabase.eu
עונת 2005/2006 בליגת העל ההולנדית

עונת 2005/2006 הייתה העונה ה-50 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. R.B.C רוסנדאל ירדה לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ספרטה רוטרדם והראקלס אלמלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלוש משחקים כנגד צמד המנצחות של טורניר הפלייאוף בליגת המשנה. הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר 3 הקבוצות שלא העפילו לליגת האלופות זכו בכרטיס לסיבוב הראשון בגביע אופ"א. הקבוצות במקומות 6–9 התמודדו על כרטיס לסיבוב הראשון בגביע אופ"א. הקבוצות במקומות 10–13 התמודדו בסיבוב מוקדם בו המנצחת פגשה את המפסידה בגמר של פלייאוף העלייה לגביע אופ"א במשחק על כרטיס לסיבוב השלישי של גביע האינטרטוטו. אייאקס זכתה בגביע ובנוסף זכתה בכרטיס לליגת האלופות, ולכן היו רק 4 כרטיסים לליגה ההולנדית לגביע אופ"א אל הפלייאוף העפילו שתי הקבוצות שניצחו את שני סבבי הפלייאוף העליון בליגת המשנה ופגשו את הקבוצות שסיימו במקומות 16 ו-17 בליגת העל לסדרת הטוב מ-3 משחקים.
בית אוסף קופפרמן

"בית אוסף קופפרמן" הוא מוזיאון בקיבוץ לוחמי הגטאות המוקדש לאמן משה קופפרמן, זוכה פרס ישראל, שהיה ממקימי הקיבוץ וחי בו עד לפטירתו. המוזיאון ממוקם בחלל הסטודיו של הצייר, שנשמר כפי שהיה בחייו, כולל צנצנות הצבע הפתוחות וכלי העבודה השונים. לצד הסטודיו מוצגים ציורים של קופפרמן, והוא מלוּוה בתיעוד פועלו של קופפרמן. באולמות ליד הסטודיו נערכות תערוכות מתחלפות הכוללות עבודות של קופפרמן ושל אמנים אחרים. באולם אחד מוצגות תערוכות מתחלפות המתייחסות ליצירתו של הצייר, ובאולם השני מוצגת תערוכת קבע, ובה עבודות נבחרות שלו. במקום גם מוצגים סרטים על קופפרמן, וניתן לעיין בקטלוגים מתערוכותיו ובספריית האמנות שלו. בית אוסף קופפרמן נתמך על ידי משרד התרבות והספורט. המקום מציע סיורים מודרכים (בתיאום מראש) המותאמים לכל הגילאים, ונכללים ב"סל תרבות ארצי" של משרד החינוך. "בית אוסף קופפרמן" הוקם ב-2003, לאחר מותו של קופפרמן, בשאיפה לשמר ולהציג את יצירתו ולהפיץ את יצירותיו. המבנה כולו תוכנן בידי האדריכל אייל מינס, חבר הקיבוץ, על פי רצונו של קופפרמן. מדיה וקבצים בנושא בית אוסף קופפרמן בוויקישיתוף אתר האינטרנט הרשמי של בית אוסף קופפרמן בית אוסף קופפרמן בפייסבוק בית אוסף קופפרמן - קיבוץ לוחמי הגטאות, באתר אוסף קופפרמן דנה גילרמן, בעקבות אמנים: 7 מוזיאונים עם סיפור, באתר כלכליסט, 24 באוגוסט 2009 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.